Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Melléklet a 96/2005. (XII. 25.) OGY határozathoz
Paragraph Index: 3066

5. Aktív állampolgárok, civil társadalom megerõsítése A társadalmi párbeszéd intézményrendszerének nélkülözhetetlen eleme az aktív és öntudatos állampolgárok által létrehozott erõs civil szektor. A társadalmi párbeszéd szempontjából a civil szektor részét képezik a helyi közösségek, a különbözõ érdekek mentén szervezõdõ érdekközösségek és a formalizált civilszervezetek. Az európai uniós források megfelelõ mértékû és szintû fogadásához elengedhetetlen az aktív állampolgárok közösségei, az erõs, felkészült non-profit szektor, mely növeli más szektorok fogadóképességét is. Aktív állampolgári magatartás elõsegítéséhez meglévõ és kifejlesztendõ programok kiemelt támogatása szükséges, melyek ezen állampolgári magatartást és a civil szervezetek ilyen irányú képességét hatékonyan növelik, ehhez szükséges infrastruktúrákat (információs rendszereket, oktatásokat, szolgáltatásokat stb.) támogatják. Az aktív állampolgároknak és a szervezeteiknek olyan közösségbarát, átlátható és a részvétel lehetõségét felkínáló államés közigazgatási, közszolgáltatási struktúrára van szükség, melyben ezek megerõsödhetnek.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes